इवेंट के दौरान सिक्योरिटी के बीच फैन को पीटा
Bangladeshi Cricket Captain Shakib Al Hasan's Angry Outburst at Fan During Event बंगलदेश में एक इवेंट के दौरान शाकिब अल हसन ने टोपी से एक फैन को पीट दिया।
बांग्लादेश क्रिकेट टीम के कप्तान शाकिब अल हसन एक बार फिर कॉन्ट्रोवर्सी में फंस गए हैं। बांग्लादेश के चटगांव में एक इवेंट के दौरान सैकड़ों लोगों से घिरे होने के बावजूद कड़ी सुरक्षा के बीच शाकिब अल हसन ने टोपी से एक फैन को पीट दिया।
बांग्लादेश की मीडिया रिपोर्ट्स के मुताबिक शाकिब जैसे ही कार में बैठने जा रहे थे, उसी समय एक फैन उनकी टोपी छीनने की कोशिश कर रहा था। शाकिब को गुस्सा आया और उन्होंने अपनी टोपी का इस्तेमाल करते हुए फैन को पीट दिया।
ढाका प्रीमियर लीग में स्टंप्स उखाड़कर फेंके थे 
शाकिब अल हसन पहले भी कंट्रोवर्सी में फंस चुके हैं। जून 2021 में ढाका प्रीमियर लीग में शाकिब ने मैच के दौरान अंपायर से अपील की। अंपायर ने बैट्समैन को आउट करार नहीं दिया तो शाकिब ने गुस्से में स्टंप्स पर लात मारी थी। बाद में शाकिब ने लंबी बहस की और स्टंप्स उखाड़कर फेंक दिए थे।
इंग्लैंड के खिलाफ टी-20 सीरीज में कप्तानी कर रहे हैं शाकिब
शाकिब इस समय इंग्लैंड के खिलाफ टी-20 सीरीज में बांग्लादेश टीम की कप्तानी कर रहे हैं। 9 मार्च को हुए पहले टी-20 मुकाबले में बांग्लादेश ने टी-20 और वनडे वर्ल्ड चैंपियन इंग्लैंड को 6 विकेट से हरा दिया। मैच में शाकिब ने 24 बॉल में 34 रन बनाए। शाकिब और अफीफ ने 34 बॉल पर 46 रन की नाबाद पार्टनरशिप कर 12 गेंद बाकी रहते अपनी टीम को जीत दिला दी।
शाकिब पर पहले लग चुका है बैन
शाकिब 2019 में 2 साल के लिए बैन किए जा चुके हैं। दरअसल, 2019 में बुकी के संपर्क करने पर उन्होंने रिपोर्ट नहीं की, जिसकी वजह से ICC ने उन पर यह बैन लगाया था। यह मामला श्रीलंका, बांग्लादेश और जिम्बाब्वे की सीरीज के दौरान का है। हालांकि पिछले साल दिसंबर में बैन पूरा होने के बाद उन्होंने इंटरनेशनल क्रिकेट में वापसी की थी।